### Извештај о раду стручног Већа природних наука

У школској 2021/22. години одржано је пет седница стручног Већа природних наука, и то: 30.08.2021, 30.09.2021, 06.10.2021, 28.10.2021. и 29.12.2021. године.

**Август:**

* Конституисано је Веће природних наука. Веће чини седам (7) чланова и то:

Душан Мијајловић – наставник математике (руководилац), Марија Станковић – наставник биологије, Катарина Арсић – наставник хемије, Милена Милетић – наставник физике, Мирослав Станојевић – наставник физике, Милица Јовановић – наставник математике и Никола Сејмановић – наставник информатике.

* Анализиран је план остварености стручног већа за претходну школску годину. Укључен је директор у рад стручног већа. Израђен је план рада за школску 2021/22. годину. Израђен је стандардизовани оперативни и глобални план рада, при чему су прилагођени планови за организовање наставе по актуелном моделу.
* Израђен је распоред писмених провера као и критеријум за оцењивање ученика.

**Септембар:**

* Израђен је распоред одржавања огледних и угледних часова.
* Израђени су индивидуални планови наставе.
* Извршена је анализа иницијалних тестова.

**Октобар:**

* Дат је предлог Већа за доделу ментора наставнику информатике и рачунарства Николи Сејмановићу.
* Обележена је Дечија недеља и дан здраве хране.
* Извршена је организација припремне наставе за полагање завршног испита.
* Прикупљени су подаци о ученицима којима је потребна додатна подршка, као и подаци о потребама за стручним усавршавањем наставника.

**Новембар и Децембар:**

* Извршен је одабир ученика за такмичење.
* Поднети су извештаји о реализацији пројектних и истраживачких задатака, као и о реализацији огледних и угледних часова у првом полугодишту.

Руководилац Већа:

*Душан Мијајловић*